நாக வைசுணவி கொலை

பழகனி நாக வைசுணவி (Palagani Naga Vaishnavi) இந்திய நாட்டின் ஆந்திரப் பிரதேசத்தைச் சேர்ந்த பிரபல தொழிலதிபர் பழகனி பிரபாகர ராவ் மற்றும் அவரது இரண்டாவது மனைவி நர்மதா ஆகியோரின் மகள் ஆவார். இவர் 2000 ஆம் ஆண்டு சனவரி மாதம் 21 ஆம் தேதியன்று பிறந்தார். 2010 ஆம் ஆண்டு பெப்ரவரி மாதம் 2 ஆம் தேதியன்று இறந்தார்.

2018 ஆம் ஆண்டில், பழகனி பிரபாகர ராவின் முதல் மனைவியின் மூன்று உறவினர்கள், கடத்தல் மற்றும் கொலை வழக்கில் குற்றம் சாட்டப்பட்டு, ஆயுள் தண்டனை விதிக்கப்பட்டனர்.

 மறைவு மற்றும் பின்விளைவுகள் 
வைசுணவி 2010 ஆம் ஆண்டு சனவரி மாதம் 30 ஆம் தேதியன்று கடத்தப்பட்டார்.Krishna Rao: "Double tragedy: Vaishnavi’s father dies of shock", The New Indian Express, 3 February 2010, retrieved 3 April 2011 பெப்ரவரி 2 ஆம் தேதியன்று கடத்தல்காரர்களால் கொலை செய்யப்பட்டார். அந்த சம்பவம் அவரின் தந்தைக்கு பெரும் அதிர்ச்சியை ஏற்படுத்தியது. இதன் விளைவாக மாரடைப்பு மற்றும் மரணம் ஏற்பட்டது."Vaishnavi’s father dies in hospital", The Hindu, 3 February 2010, retrieved 3 April 2011"Andhra tycoon dies of heart attack after daughter killed by kidnappers", The Times of India, 3 February 2010, retrieved 3 April 2011 இதற்கு முன்பு 2005 ஆம் ஆண்டு கடத்தப்பட்டார். இவரது கொலை ஆந்திர மாநிலம் முழுவதும் பெரும் பரபரப்பை ஏற்படுத்தியது.

வைசுணவி கடத்தப்பட்டபோது அவரது அண்ணன் சாய் தேசேசு லாரியில் இருந்து தப்பியோடினார். அவரின் தந்தை தனது மகளின் கொலைக்கு நீதி கேட்டு, மாரடைப்பால் இறந்துவிட்டார்.

விஜயவாடா மகளிர் அமர்வு நீதிமன்றம் 2018 ஆம் ஆண்டு சூன் மாதத்தில் குற்றம் சாட்டப்பட்ட மூன்று கடத்தல்காரர்களுக்கும் ஆயுள் தண்டனை விதித்தது.

குற்றவாளிகளுக்கு தண்டனை வழங்கப்படுவதற்கு முன்பே நாகாவின் பெற்றோர் இருவரும் இறந்துவிட்டனர்.

 கடத்தல், கைதுகள் மற்றும் நம்பிக்கைகள் 
பிரபாகரின் முதல் மனைவியின் உறவினர்களான மோர்லா சீனிவாசு ராவ், செகதீசு மற்றும் வெங்கட ராவ் ஆகியோர், பிரபாகரின் முதல் திருமணத்தில் குழந்தை இல்லாததால், பிரபாகரின் சொத்தில் கணிசமான பகுதியை முதல் மனைவி பெயரில் எழுதித் தரும்படி வற்புறுத்த திட்டமிட்டனர்.

குற்றம் சாட்டப்பட்ட மூவரும் 2010 ஆம் ஆண்டு சனவரி மாதம் 30 ஆம் தேதியன்று வைசுணவியின் காரை வழிமறித்தனர். வாகன ஓட்டுநரை கத்தியால் குத்தி, வைசுணவியை கடத்தி, மூச்சு திணறி கொன்றனர். பின்னர் சீனிவாச ராவுக்கு சொந்தமான தொழிற்சாலையில் அவரது உடலை அப்புறப்படுத்தினர்.

வைசுணவி இறந்து எட்டு ஆண்டுகளுக்குப் பிறகு நடந்த விசாரணையில், நேரில் கண்ட சாட்சிகள், அழைப்புப் பதிவுகள் மற்றும் ஒரு முக்கியமான ஆதாரம் உலையில் கிடைத்த வைசுணவியின் காதணிகள் உள்ளிட்ட சூழ்நிலை ஆதாரங்களை நம்பியிருந்தது. ஆயுள் தண்டனை தீர்ப்பை எதிர்த்து ஐதராபாத் உயர் நீதிமன்றத்தில் மேல் முறையீடு செய்ய குற்றம் சாட்டப்பட்டவர்களுக்கு இப்போது விருப்பம் உள்ளது.

 மேற்கோள்கள் 

 வெளி இணைப்புகள் 

 வைசுணவி கொலையில் திருப்புமுனை
 பேராசை அன்பு மற்றும் துக்கம்
 வைசுணவி மரணம்

பகுப்பு:இந்தியாவில் பெண்களுக்கெதிரான வன்முறைகள்
பகுப்பு:இந்தியாவில் காணாமல் போனவர்கள்
பகுப்பு:2010 இறப்புகள்
பகுப்பு:2000 பிறப்புகள்